标题：萧至忠
生平履历
萧至忠初仕为伊阙、洛阳尉。唐神龙元年（公元705年），武三思擅权，至忠附之，为御史中丞，后迁吏部侍郎。景龙三年（公元(709年），晋升为中书令。
景龙四年（公元710年），唐朝内乱，萧至忠被罢相，出任晋州刺史，治有能名。太极元年（公元712年），睿宗即位，拜为刑部尚书，复为中书令，封酂国公。是岁，与窦怀贞、魏知古、陆象先等撰《姓氏系录》200卷。
神龙初，自吏部员外擢御史中丞，迁吏部侍郎，掌选事，请谒杜绝。寻迁中书侍郎，兼中书令。睿宗立，出为晋州刺史。先天二年，复为中书令。与窦怀贞、魏知古、崔湜、陆象先、徐坚等撰《姓族系录》二百卷，书成，加爵。后坐附太平公主伏诛。
史书评价
萧至忠为人容止闲敏，做御史方直严明，纠弹不法，清俭克己，简约自高，被时人推誉为名臣。 
《新唐书》本传在论述萧至忠为人时曾载：“至忠在朝，有风望，容止闲敏，见推为名臣。外方直，纠摘不法，而内无守，观时轻重而去就之。始为御史，桓彦范颇引重。五王失败，更因武三思得中丞，附安乐公主为宰相。韦后败，遽发韦洵垄，持其女柩归。后依太平，复当国。”公主败，捕诛之，籍其家。时人叹曰：“九世卿族，一举而灭之，可哀也已!”
从政故事
萧至忠是唐中宗、唐睿宗时期的著名大臣，历任监察御史、御史中丞、吏部尚书、中书令等。他善于决断，誉闻当时。 
有一次，萧至忠与友人相约某天在一个路口相见。约会那天，恰巧天降暴风雪，非常寒冷，路人纷纷躲避到路边的房子里取暖，只有萧至忠仍然站在路口等朋友。人们劝他到房子里取暖，他回答说：“哪有为了自己的安适失信于人的道理呢！” 
升任监察御史后，有一次，萧至忠弹劾大臣苏味道贪赃枉法。御史大夫李承嘉把御史们叫来责备说：“弹事不向御史大夫请示报告，这合乎道理吗？”众人吓得不敢说话。萧至忠却回答说：“依据惯例，御史台没有长官。御史，是皇帝的耳目，与所弹劾的官员具有相等的地位，可以各自独立地弹事，互相不必请示报告。如果弹事要先向御史大夫请示报告，那么，弹劾御史大夫又该向谁请示报告呢？”李承嘉无言以答，十分惭愧。 
唐中宗复位后，有人检举相王与太平公主欲谋不轨。唐中宗令萧至忠审理此案。萧至忠向唐中宗进言：“陛下富有四海，贵为天子，难道不能容得下一个弟弟和一个妹妹吗？臣认为，国家江山社稷的存亡兴废正在于君臣能否团结一心啊！汉书云：‘一尺布，尚可缝；一斗粟，尚可舂。兄弟二人不相容！’请陛下详查此言。何况，武则天皇后本来欲立相王为太子，可相王几天都不吃东西，坚持迎接陛下回朝，这已经成为百姓们传诵的佳话。可见，这些举报都是虚构的。”唐中宗采纳了萧至忠的建议，一场血腥屠杀避免了。 
不久，萧至忠被任命为中书侍郎。他上书陈政：“求治之道，首于用贤。”他认为，官员如果没有与职务相应的才能必然渎职，渎职则必然会把公事办砸，最后受害的一定是国家和百姓。他说，现在授职用人，大多是用贵要来粉饰，上下之间互相蒙骗。他提出：“夫官爵，公器也；恩，私惠也。”对于有功于国家的封王们，国家可以给他们金银使他们富起来，给他们粮食和肉类让他们吃好，以表示对他们的恩泽。但是，如果用官职作为奖赏，必然造成“公义不行”，“私谒开而正言塞”。 
萧至忠升任中书令后，大臣宗楚客、纪处纳等怀奸勾结朋党，大臣韦巨源等只求自保，无所匡正，唯有萧至忠介于其间，独不诡随，颇存正道，时望归重。
典故名言
“故事，台中无长官。御史，人君耳目，比肩事主，得各自弹事，不相关白。或先白大夫而许弹事，如弹大夫，不知白谁也。” 
——此言出自《册府元龟》卷五百一十五《宪官部》，是萧至忠回答御史大夫李承嘉为什么御史弹事不先向御史大夫请示报告时说的一句话。这句话既反映了萧至忠的职业气节，也说明在唐朝御史具有独利行使弹劾的权力。
新唐书《萧至忠传》
萧至忠，沂州丞人。祖德言，为秘书少监。至忠少与友期诸路，会雨雪，人引避，至忠曰：“宁有与人期可以失信？”卒友至乃去，众叹服。仕为伊阙、洛阳尉。迁监察御史，劾奏凤阁侍郎苏味道赃贪，超拜吏部员外郎。至忠长击断，誉闻当时。中宗神龙初，为御史中丞。始，至忠为御史，而李承嘉为大夫，尝让诸御史曰：“弹事有不咨大夫，可乎？”众不敢对，至忠独曰：“故事，台无长官。御史，天子耳目也，其所请奏当专达，若大夫许而后论，即劾大夫者，又谁白哉？”承嘉惭。至是，承嘉为户部尚书，至忠劾祝钦明、窦希玠与承嘉等罪，百寮震悚。迁吏部侍郎，犹兼中丞。 
节愍太子以兵诛武三思而败，宗楚客等谂侍御史冉祖雍上变，言相王与太子谋。帝欲按之，至忠泣曰：“往者，天后欲以相王为太子，而王不食累日，独请迎陛下，其让德天下莫不闻。陛下贵为天子，不能容一弟，受人罗织耶？窃为陛下不取。”帝纳其言，止。寻授中书侍郎、同中书门下平章事。上疏陈时政曰： 
求治之道，首于用贤。苟非其才则官旷，官旷则事废，事废则人残，历代所以陵迟者此也。今授职用人，多因贵要为粉饰，上下相蒙，苟得为是。夫官爵，公器也；恩幸，私惠也。王者正可金帛富之，梁肉食之，以存私泽也。若公器而私用之，则公义不行而劳人解体，私谒开而正言塞。日朘月削，卒见凋弊。 
今列位已广，冗员复倍。陛下降不嬿之泽，近戚有无涯之请，台阁之内，朱紫充满，官秩益轻，恩赏弥数。才者不用，用者不才，故人不效力，官匪其人，欲求治固难矣。 
又宰相要官子弟，多居美爵，并罕才艺，而更相诿托。《诗》云：“私人之子，百寮是试。或以其酒，不以其浆，廛廛佩璲，不以其长。”此言王政不平而众官废职，私家子列试荣班，徒长其佩尔。臣愿陛下爱惜爵赏，官无虚授，进大雅以枢近，退小人于闲左，使政令惟一，私不害公，则天下幸甚。且贞观故事，宰相子弟多居外职，非直抑强宗，亦以择贤才尔。请自宰相及诸司长官子弟，并授外官，共宁百性，表里相统。 
帝不纳。俄为侍中、中书令。时楚客怀奸植党，而韦巨源、杨再思、李峤务自安，无所弼正，至忠介其间，独不诡随，时望翕然归重。帝亦曰：“宰相中，至忠最怜我。”韦后尝为其弟洵与至忠殇女冥婚。至忠又以女妻后舅崔从礼子无诐。两家合礼，帝主萧，后主崔，时谓“天子嫁女，皇后娶妇。” 
唐隆元年，以后党应坐，而太平公主为言，出为晋州刺史，治有名。默啜遣大臣来朝，见至忠我风采，逡巡畏俯，谓人曰：“是宜相天子，何乃居外乎？”太平浸用事，至忠乃自附纳，且丐还，主以至忠子任千牛死韦氏难，意怨望易动，能助己，请于帝。拜刑部尚书，复为中书令，封酂国公，乃参主逆谋。先天二年，主败，至忠遁入南山。数日，捕诛之，籍其家。 
至忠始在朝，有风望，容止闲敏，见推为名臣。外方直，纠擿不法，而内无守，观时轻重而去就之。始为御史，桓彦范等颇引重。五王失政，更因武三思得中丞，附安乐公主为宰相。及韦氏败，遽发韦洵垄，持其女柩归。后依太平，复当国。尝出主第，遇宋璟，璟戏曰：“非所望于萧傅。”至忠曰：“善乎，宋生之言。”然不能自返也。娣嫁蒋钦绪，钦绪每戒之，至忠不听。叹曰：“九世卿族，一举而灭之，可哀也已！”不喜接宾客，以简俭自高，故生平奉赐，无所遗施，及籍没，珍宝不可计。然玄宗贤其为人，后得源干曜，亟用之，谓高力士曰：“若知吾进干曜遽乎？吾以其貌言似萧至忠。”力士曰：“彼不尝负陛下乎？”帝曰：“至忠诚国器，但晚谬尔，其始不谓之贤哉？” 
弟元嘉，工部侍郎；广微，工部员外郎。
旧唐书《萧至忠传》
萧至忠，秘书少监德言曾孙也。少仕为畿尉，以清谨称。尝与友人期于路隅，会风雪冻冽，诸人皆奔避就宇下。至忠曰：“宁有与人期而求安失信乎？”独不去，众咸叹服。神龙初，武三思擅权，至忠附之，自吏部员外擢拜御史中丞。迁吏部侍郎，仍兼御史中丞。恃武三思势，掌选无所忌惮，请谒杜绝，威风大行。寻迁中书侍郎，兼中书令。  
节愍太子诛武三思后，有三思党与宗楚客、纪处讷令侍御史冉祖雍奏言：“安国相王及镇国太平公主亦与太子连谋举兵，请收付制狱。”中宗召至忠令按其事，至忠泣而奏曰：“陛下富有四海，贵为天子，岂不能保一弟一妹，受人罗织？宗社存亡，实在于此。臣虽愚昧，窃为陛下不取。《汉书》云：‘一尺布，尚可缝，一斗粟，尚可舂，兄弟二人不相容。’愿陛下详察此言。且往者则天皇后欲令相王为太子，王累日不食，请迎陛下。固让之诚，天下传说，足明冉祖雍等所奏，咸是构虚。”帝深纳其言而止。寻转黄门侍郎、同中书门下平章事。至忠上疏陈时政，曰：  
臣闻王者列职分司，为人求理，求理之道，必在用贤。得其人则公务克修，非其才则厥官如旷。官旷则事废，事废则人残，渐至凌迟，率由于此。顷者选曹授职，政事官人，或异才升，多非德进。皆因依贵要，互为粉饰，苟得即是，曾无远图，上下相蒙，谁肯言及？臣闻官爵者公器也，恩幸者私惠也，祇可金帛富之，粱肉食之，以存私泽也。若以公器为私用，则公议不行，而劳人解体；以小私而妨至公，则私谒门开，而正言路绝，俭人递进，君子道消，日削月朘，卒见凋弊者，为官非其人也。昔汉馆陶公主为子求郎，明帝谓曰：“郎官上应列宿，出宰百里，苟非其人，则人受其殃。”赐钱十万而已。此即至公之道不亏，恩私之情无替，良史直笔，将为美谈，于今称之，不辍其口者也。当今列位已广，冗员倍多，祈求未厌，日月增数。陛下降不赀之泽，近戚有无涯之请，卖官利己，鬻法徇私。台寺之内，朱紫盈满，官秩益轻，恩赏弥数。俭利之辈，冒进而莫识廉隅；方雅之流，知难而敛分丘陇。才者莫用，用者不才，二事相形，十有其五。故人不效力而官匪其人，欲求其理，实亦难哉。  
臣窃见宰相及近侍要官子弟，多居美爵，此并势要亲戚，罕有才艺，递相嘱托，虚践官荣。《诗》云：“东人之子，职劳不赉。西人之子，粲粲衣服。私人之子，百僚是试。或以其酒，不以其浆。?廛?廛佩璲，不以其长。”此言王政不平，众官废职，私家之子，列试于荣班，非任之人，徒长其饰佩。臣愚伏愿陛下想居安思危之义，行改弦易张之道。爱惜爵赏，审量材识，官无虚授，人必为官，进大雅于枢近，退小子于闲僻，政令惟一，威恩以信，私不害公，情不挠法，则天下幸甚。臣伏见永徵故事，宰相子弟多居外职者，非直抑强宗、分大族，亦以退不肖、择贤才。伏愿陛下远稽旧典，近遵先圣，特降明敕，令宰相已下及诸司长官子弟，并改授外官，庶望分职四方，共宁百姓，表里相统，遐迩人安。  
疏奏不纳。  
明年，代韦巨源为侍中，仍依旧修史。寻迁中书令。时宗楚客、纪处讷潜怀奸计，自树朋党，韦巨源、世再思、李峤皆唯诺自全，无所匡正。至忠处于其间，颇存正道，时议翕然重之。中宗亦曰：“诸宰相中，至忠最怜我。”韦庶人又为亡弟赠汝南王洵与至忠亡女为冥婚合葬。及韦氏败，至忠发墓，持其女柩归，人以此讥之。至忠又以女适庶人舅崔从礼之子。成礼日，中宗为萧氏婚主，韦庶人为崔氏婚主，时人谓之“天子嫁女，皇后娶妇”。  
睿宗即位，景云初，出为晋州刺史，甚有能名。时太平公主用事，至忠潜遣间使申意，求入为京职。诛韦氏之际，至忠一子任千牛，为乱兵所杀，公主冀至忠以此怨望，可与谋事，即纳其请。召拜刑部尚书、右御史大夫，再迁吏部尚书。先天二年，复为中书令。是岁，至忠与窦怀贞、魏知古、崔湜、陆象先、柳冲、徐坚、刘子玄等撰成《姓族系录》二百卷，有制加爵赐物各有差。未几，左仆射窦怀贞、侍中岑羲及至忠并户部尚书李晋、太子少保薛稷、左散骑常侍贾膺福、左羽林大将军常元楷、右羽林将军李慈等与太平公主谋逆事泄，至忠遽遁入山寺，数日，捕而伏诛，籍没其家。至忠虽清俭刻己，然简约自高，未尝接待宾客，所得俸禄，亦无所赈施。及籍没，财帛甚丰，由是顿绝声望矣。弟元，工部侍郎。广微，工部员外。
代表作品
卷104_1 「奉和九日幸临渭亭登高应制得馀字」萧至忠 
望幸三秋暮，登高九日初。朱旗巡汉苑，翠帟俯秦墟。 
宠极萸房遍，恩深菊酎馀。承欢何以答，万亿奉宸居。 
卷104_2 「奉和九月九日登慈恩寺浮图应制」萧至忠 
天跸三乘启，星舆六辔行。登高凌宝塔，极目遍王城。 
神卫空中绕，仙歌云外清。重阳千万寿，率舞颂升平。 
卷104_3 「奉和幸安乐公主山庄应制」萧至忠 
西郊窈窕凤凰台，北渚平明法驾来。匝地金声初度曲， 
周堂玉溜好传杯。湾路分游画舟转，岸门相向碧亭开。 
微臣此时承宴乐，仿佛疑从星汉回。 
卷104_4 「送张亶赴朔方应制（一作刘宪诗）」萧至忠 
命将择耆年，图功胜必全。光辉万乘饯，威武二庭宣。 
中衢横鼓角，旷野蔽旌旃。推食天厨至，投醪御酒传。 
凉风过雁苑，杀气下鸡田。分阃恩何极，临岐动睿篇。 
卷104_5 「陪幸长宁公主林亭（一作刘宪诗）」萧至忠 
公主林亭地，清晨降玉舆。画桥飞渡水，仙阁迥临虚。 
新晴看蛱蝶，早夏摘芙蕖。文酒娱游盛，忻叨侍从馀。 
卷104_6 「陪幸五王宅（一作刘宪诗）」萧至忠 
北斗枢机任，西京肺腑亲。畴昔王门下，今兹制幸晨。 
恩来山水被，圣作管弦新。绕座薰红药，当轩暗绿筠。 
摘荷才早夏，听鸟尚馀春。行漏金徒晓，风烟是观津。 
卷104_7 「三会寺应制（一作刘宪诗）」萧至忠 
岧峣仓史台，敞朗绀园开。戒旦壶人警，翻霜羽骑来。 
下辇登三袭，褰旒望九垓。林披馆陶榜，水浸昆明灰。 
网户飞花缀，幡竿度鸟回。豫游仙唱动，潇洒出尘埃。 
卷104_8 「荐福寺应制（一作刘宪诗）」萧至忠 
地灵传景福，天驾俨钩陈。佳哉藩邸旧，赫矣梵宫新。 
香塔鱼山下，禅堂雁水滨。珠幡映白日，镜殿写青春。 
甚欢延故吏，大觉拯生人。幸承歌颂末，长奉属车尘。 
卷104_9 「陪游上苑遇雪（一作刘宪诗）」萧至忠 
龙骖晓入望春宫，正逢春雪舞春风。 
花光并在天文上，寒气行销御酒中。